Izvor: N1/Ilustracija

Pripadnici Uprave za organizovani i teški kriminalitet MUP-a Republike Srpske uhapsili su na Palama jednu osobu nakon što su pretresli njegov stambeni objekat i pronašli originalnu verziju Dejtonskog mirovnog sporazuma, potvrdio je za N1 direktor policije Republike Srpske Darko Ćulum.

"Uhapšeni je predat tužilaštvu u Banjaluci", kazao je Ćulum za N1. Kako je potvrđeno, uhapšena je osoba inicijala K. Ž.

Kako nezvanično saznaje BN Televizija, uhapšeni je nekadašnji član obezbeđenja i bliski saradnik Dragana Kalinića, bivšeg predsednika Narodne skupštine Republike Srpske, a danas savetnika predsednika Republike Srpske Milorada Dodika.